કામરેજ વિધાનસભા વિસ્તારના ધારાસભ્ય વી.ડી. ઝાલાવાડિયાએ પોતાના મત વિસ્તારમાં લોકોને દિવાળી અને નવા વર્ષની શુભેચ્છા પાઠવવા સરથાણા, યોગીચોક, પુણા, કિરણચોક, શ્યામધામ, સીમાડા વગેરે વિસ્તારમાં મસમોટાં બેનર્સ લગાવ્યાં હતાં. એ બેનર્સમાં મંગળવારે રાત્રે કેટલાક લોકોએ ભાજપના પદાધિકારીઓના ચહેરા પર કાળી શાહી લગાવી રોષ વ્યક્ત કર્યો હતો. વી.ડી. પ્રત્યે લોકોનાં માનસમાં એટલી હદે રોષ જોવા મળી રહ્યો છે કે, કેટલાંક સ્થળોએ તો બેનર્સ પણ ફાડી નાખવામાં આવ્યાં છે. એક ધારાસભ્ય કક્ષાની વ્યક્તિ માટે આટલા રોષથી આ પ્રકારના કૃત્યને લઈને રાજકારણમાં અનેક તર્ક-વિતર્ક ઊભા થયાં છે.